বই আমার প্রার্থনা-আরাধনা-স্বপ্ন-সাধনা আর বইমেলা উৎসব আনন্দ আমার ভালবাসা। তবে বাংলা একাডেমীর একুশের বইমেলা ফেব্রুয়ারি বইমেলা এ আমার চেতনা  অঙ্গীকার-অধিকার-এ এক প্রাণের মেলা বাংলা ভাষা সাহিত্য-সংস্কৃতির বিজয় মেলা।  এইমেলা শুধু গ্রন্থমেলা বা নতুন গ্রন্থের প্রকাশনাই শুধু নয়, নতুন পথের শপথের সন্ধান মেধা-মনন-জ্ঞানের উদার অনুভূতি ভালোলাগা প্রেম এবং বিস্ময়।  আমার স্মৃতিতে কবি জসীম উদ্দীন-সুফিয়া কামাল-হাসান হাফিজুর রহমান, সানাউল হক, শামসুর রহমান, শওকত ওসমান, মাযহারুল ইসলাম, মাহবুব উল আলম চৌধুরী, নীলিমা ইব্রাহিম, আবু জাফর ওবায়দুল্লাহ মোহাম্মদ মনিরুজ্জামান, কামরুল হাসান, কলিম শরীফ, কতোজনের সঙ্গে এই বইমেলায় হেঁটেছি, আড্ডা সংগ্রামে আন্দোলনে উদ্দীপ্ত  উচ্চকিত হয়েছে হুমায়ুন আজাদ, খালেদা এদিব চৌধুরী, সমুদ্রগুপ্ত, রুদ্র মুহম্মদ শহিদুল্লাহ, ত্রিদিব দস্তিদার তাঁদের বইমেলায় খুঁজি স্মৃতি হাতরে ফিরি আবার আলোড়িত আলোকিত হই-শানিত হই মহাকাল।  বইমেলায় বই প্রকাশক, পাঠক, লেখক শ্রোতা দর্শক সব একাকার হয়ে যাই নতুন চিন্তা সৃষ্টি সৃজন আর বাহান্নে একাত্তরে ফিরে যাই বার বার। ফিরে আসি বারবার মাইকেল, রবীন্দ্রনাথ, নজরুল, জীবনানন্দ, সুকান্তে আর বিশ্বের সর্বকালের সর্বশ্রেষ্ঠ বাঙালি জাতির জনক বঙ্গবন্ধু শেখ মুজিবুর রহমানের জন্মধন্য বাংলা ভাষা। বাংলাদেশ আমাদের অহংকারে উজ্জীবিত  হয় বইমেলায়